Publication: Magyar Közlöny
Issue: MK-1999-13 (Year: 1999, Number: 13)
Era: 1990-2004
Section: a 7/1999. (II. 19.) KHVM rendelethez
Paragraph Index: 49

1. A közcélú távbeszélő-hálózatban alkalmazott hívószámok felépítése 1.1. Nemzetközi szám 1.1.1. A földrajzi területek nemzetközi közcélú távbeszélő számának felépítése: OS+BRS+ES ahol: OS Földrajzi terület országhívószáma BRS Belföldi rendeltetési szám ES Előfizetői szám 1999/13. szám Az OS egy, kettő vagy három számjegyből álló szám, amely azonosítja az adott földrajzi területet. Az egyes országhívószámokat a Nemzetközi Távközlési Unió (ITU) jelöli ki. Magyarország országhívószáma: 36. 1.1.2. A globális szolgáltatások nemzetközi közcélú távbeszélő számának felépítése: OS+GES ahol: OS A globális szolgáltatás országhívószáma GES Globális előfizetői szám Az OS három számjegyből álló szám, amely azonosítja az adott globális szolgáltatást. 1.1.3. A Hálózatok nemzetközi közcélú távbeszélő számának felépítése: OS+IC+ES ahol: OS A Hálózat országhívószáma IC Azonosító kód ES Előfizetői szám Az OS három számjegyből álló szám, amely azonosítja az adott Hálózatot. 1.2. Belföldi szám A belföldi szám felépítése: BRS+ES A belföldi szám hossza 8 vagy 9 számjegy. Egy számozási körzetben a belföldi szám hossza azonos. 1.2.1. Belföldi rendeltetési szám (BRS) A belföldi rendeltetési szám egy vagy két számjegyből áll, előtétet nem tartalmaz. Körzetkijelölő vagy szolgáltatás-, illetve hálózatválasztó funkciója van. Minden BRS egy számozási körzetet határoz meg, azaz vagy földrajzi alapon egy primer körzetet jelöl ki, mint körzetszám (KS), vagy funkcionális (nem-földrajzi) alapon szolgáltatást vagy hálózatot jelöl ki, mint szolgáltatás- vagy hálózatkijelölő szám (SHS). 1.2.1.1. Körzetszám (KS) A körzetszám a struktúraterv szerinti primer körzetek azonosítója, távhívás esetén ez jelöli ki a hívott primer körzetet. A körzetszám lehet egy- (A) vagy két- (AB) számjegyes: — a körzetszám nem kezdődhet 0-val (A≠0); — csak Budapest körzetszáma egyjegyű (A= 1); — kétjegyű körzetszám nem kezdődhet 1-gyel (A≠1); — a körzetszám második számjegye nem lehet 0, sem 1 (B≠0, 1). 1.2.1.2. Szolgáltatás- vagy hálózatkijelölő szám (SHS) A szolgáltatás- vagy hálózatkijelölő szám két számjegyből áll: AB, ahol A= 2..9 és B= 0 vagy B= 1. Több azonos szolgáltatást nyújtó és közös SHS-t használó szolgáltató esetében az egyes szolgáltatók, illetve díjkatagóriák az előfizetői szám első néhány számjegyével különböztethetők meg. 1.2.2. Előfizetői szám (ES) Az előfizetői szám egy BRS által meghatározott számozási körzetben egy előfizetői szolgáltatás-hozzáférési pont hívására, illetve azonosítására szolgál:

Source: https://magyarkozlony.hu/hivatalos-lapok/1c15656135be8acbf63ec42c05c05a0788e98e8c/dokumentumok/5f3d14c9b784476ebbf9ce0ecfe52e2263b512e4/letoltes